projecte-aina/catalan_government_crawling huggingface dataset:
Els processos de participació que organitza l'ACA són debats estructurats al voltant d'una proposta de planificació o actuació sobre la gestió de l'aigua, amb l'objectiu de recollir i tenir en compte les aportacions dels actors de l'aigua i de la ciutadania.
Els debats compten amb la informació de partida, amb la diagnosi de la situació per encetar els debats sobre problemàtiques i solucions.
A continuació es pot consultar tota la informació dels processos de participació organitzats per l'ACA.
La participació és el mecanisme per incorporar de manera transparent i ordenada les persones i la societat civil en la presa de decisions públiques.
La ciutadania té el dret d'opinar, de debatre i d'influir en els afers públics i en la presa de decisions.
Les persones que ho vulguin poden col•laborar en l'elaboració, el seguiment i l'avaluació de les polítiques públiques del Govern de la Generalitat de Catalunya.
L'Agència Catalana de l'Aigua, com a responsable de planificar i gestionar el cicle de l'aigua a Catalunya, posa a disposició de la ciutadania diferents formes de participació per tal d'establir un diàleg sobre la gestió del cicle de l'aigua, tal i com estableix el conveni d'Àrhus, la Directiva marc de l'aigua (DMA) i la Llei de transparència.
L'Agència Catalana de l'Aigua, en aplicació del que disposa a l'article 52, conseqüència 2 "in fine" de la Llei d'expropiació forçosa de 16 de desembre de 1954 i d'acord amb els articles 3 i 4 de la mateixa norma, ha de procedir a la notificació individualitzada i publicació en el diari oficial el dia i hora en que han de realitzar-se les actes prèvies en el marc del procediment d'expropiació per a l'execució dels projectes aprovats per l'Agència Catalana de l'Aigua.
Complementàriament l'art. 42.1 de de la Llei 39/2015, d'1 d'octubre, del Procediment Administratiu Comú de les Administracions Públiques disposa que totes les notificacions que es practiquin en paper hauran de ser posades a disposició de la persona interessada a la seu electrònica de l'Administració o Organisme actuant per tal que puguin accedir al contingut de les mateixes de manera voluntària.
Així doncs, en compliment de la normativa esmentada, es procedeix a donar publicitat en la seu electrònica de l'Agència Catalana de l'Aigua de les convocatòries a actes prèvies d'ocupació.
Projecte constructiu de l'estació depuradora d'aigües residuals i col·lectors en alta del sistema de sanejament de Vilanova de Segrià i Benavent de Segrià (el Segrià) - Clau LSA.00056/01-E
Resolució per la qual es fixen les dates per a la redacció d'Actes Prèvies a l'Ocupació de les finques afectades per l'execució del constructiu de l'estació depuradora d'aigües residuals i col·lectors en alta del sistema de sanejament de Vilanova de Segrià i Benavent de Segrià (el Segrià).
Projecte constructiu per a la instal·lació de 6 piezòmetres (en 5 emplaçaments) a la província de Girona per completar la xarxa de control de nivell de les aigües subterrànies, als TTMM de Llers, Vilobí d'Onyar, Riudellots de la Selva, Cassà de la Selva i Calonge - Clau: LME.00069/01-P.
Resolució per la qual es fixen les dates per a la redacció d'actes prèvies a l'ocupació de les finques afectades per l'execució del Projecte constructiu per a la instal·lació de 6 piezòmetres (en 5 emplaçaments) a la província de Girona per completar la xarxa de control de nivell de les aigües subterrànies, als TTMM de Llers, Vilobí d'Onyar, Riudellots de la Selva, Cassà de la Selva i Calonge (Alt Empordà, La Selva, Gironès i Baix Empordà).
Obres de canalització d'aigües superficials en el pretractament del sistema de sanejament de l'Alt Maresme Nord, al TM de Pineda de Mar (Maresme) - Clau: LSA.01456/01.V.
Resolució per la qual es fixen les dates per a la redacció d'actes prèvies a l'ocupació de les finques afectades per l'execució de les Obres de canalització d'aigües superficials en el pretractament del sistema de sanejament de l'Alt Maresme Nord, al TM de Pineda de Mar (Maresme).
Projecte constructiu actualitzat de la clausura del monoabocador de fangs de depuració d'aigües residuals d'origen municipal de Vic (Osona) - Clau: LSA.00008/01.E
Resolució per la qual es fixen les dates per a la redacció d'Actes Prèvies a l'Ocupació de les finques afectades per l'execució del Projecte constructiu actualitzat de la clausura del monoabocador de fangs de depuració d'aigües residuals d'origen municipal de Vic.
Si vols participar activament en temes vinculats amb l'aigua o rebre informació periòdica de les notícies o accions més importants vinculades amb la gestió dels ecosistemes fluvials omple aquest formulari.
Informació bàsica de protecció de dades personals (Comunicació, Participació Ciutadana, Protocol i Relacions Institucionals)
Identificació del tractament: Processos participatius del PGDCFC i agenda de l'aigua de Catalunya.
Responsable del tractament: Agència Catalana de l'Aigua de la Generalitat de Catalunya, Provença 204, 08036 Barcelona.
Més informació a la pàgina web de l'ACA.
Finalitat: mantenir la relació institucional, de comunicació i d'informació sobre els processos de participació ciutadana que promou l'Agència Catalana de l'Aigua amb l'objectiu de facilitar el debat i la participació al voltant de les polítiques de l'aigua a Catalunya, així com també per a la difusió dels actes de caràcter institucional i de l'agenda d'activitats que promou l'ACA o bé que organitza en col·laboració amb les entitats i altres agents o instàncies de l'administració.
Destinataris: les dades únicament es podran utilitzar per a les finalitats de participació i difusió de les activitats i processos de participació ciutadana de l'ACA exposades en aquest full de consentiment.
Drets de les persones interessades: podeu exercir els vostres drets d'accés, rectificació, supressió, oposició al tractament i sol·licitud de limitació, presentant un escrit adreçat a l'Agència Catalana de l'Aigua via formulari web.
Departament/s: Agència Catalana de l'Aigua, Departament de Territori i Sostenibilitat.
Per a redactar projectes dirigits a l'ACA cal complir unes normatives específiques relatives a l'estructura i continguts dels projectes i aplicar el programa d'identificació visual (PIV) de l'ACA.
L'estructura dels projectes haurà de ser la que s'especifica al document de les Normes de la redacció de projectes.
Per al lliurament dels arxius inclosos a la carpeta 03_GIS per a la presentació de projectes en suport digital podeu consultar les instruccions i diferents exemples dins aquest arxiu comprimit dividit per tipologies de projectes Instruccions i exemples-carpeta 03_Gis.
La introducció de la informació en suport digital corresponent a les expropiacions (dades de finques i diferents subjectes o propietaris vinculats) caldrà que es realitzi d'acord a allò establert a l'arxiu Carrega Finques Afectades.
Els documents a lliurar cal que compleixin els següents requisits pel que fa a la normativa d'imatge corporativa de l'Agència.
Les especificacions es troben al document Normativa del disseny dels documents a lliurar.
L'Acord del Govern d'11 de desembre de 2018 determina els contractes en què s'ha d'aplicar la metodologia de treball col·laborativa i virtual en tres dimensions anomenada Building Information Modelling (BIM) que permet millorar la metodologia de treball tradicional en el disseny, execució i operació d'infraestructures.
Aquesta metodologia consisteix en l'elaboració d'un model de col·laboració virtual en tres dimensions de la infraestructura en el qual s'integra tota la informació gràfica, econòmica i temporal.
Permet que hi treballin diferents agents en les corresponents fases del cicle de vida de la infraestructura.
L'Agència Catalana de l'Aigua vol fer una aposta decidida per la metodologia BIM com a eina per incrementar el nivell de tecnificació de l'organització.
Per aquesta raó considera necessari establir la seva obligatorietat en les licitacions que es determini amb l'objectiu de:
L'ACA ha elaborat un Manual per a les actuacions i els documents de treball per a la implementació de la metodologia BIM en la fase de disseny i execució.
Aquests documents serveixen com a eina i marc de referència per a l'elaboració dels treballs, conjuntament amb la Guia BIM i Manual BIM elaborats per la Generalitat de Catalunya.
En aquest apartat podràs participar en les consultes públiques que realitzi l'Agència Catalana de l'Aigua per via telemàtica, bé siguin sobre nous desenvolupaments normatius, bé sobre altres projectes o actuacions relacionades amb les competències de l'Agència.
En el cas de les consultes públiques sobre normativa, durant el procés de creació d'una norma, hi ha dos moments en què pots participar:
En les consultes públiques: el Govern, abans d'iniciar l'elaboració de la norma, consulta a la ciutadania sobre l'oportunitat i els aspectes més rellevants a regular de la matèria en qüestió.
En aquesta fase inicial, pots valorar la necessitat de regular una matèria, i fer aportacions sobre quins aspectes cal tenir en compte a l'hora de fer-ho.
Un cop ja hi ha un esborrany de norma: quan el Govern ja ha redactat un primer text, l'obre a la ciutadania per millorar-ne el redactat i el contingut.
En aquesta part del procés, pots fer aportacions i comentaris sobre l'esborrany de norma abans de la seva aprovació definitiva.
L'Agència Catalana de l'Aigua va obrir una consulta durant l'any 2019 per a la priorització d'actuacions de recuperació de la morfologia i les riberes als espais fluvials d'un llistat de propostes dissenyades per a donar compliment al Programa de mesures del Pla de gestió de l'aigua al DCFC (2016-2021).
Podeu consultar el document resultat de la consulta amb la proposta de priorització, entre d'altra informació.
- Anàlisi dels resultats de l'enquesta de valoració de les actuacions (pdf).
El Govern obre un termini de 7 dies per tal que el públic pugui emetre la seva opinió sobre el problema que es vol afrontar, la necessitat i oportunitat de la revisió i ampliació de les zones vulnerables i les possibles solucions alternatives per fer-hi front.
L'objectiu d'aquesta consulta és recollir la percepció de la ciutadania al voltant del servei públic d'abastament d'aigua de l'àmbit Ter-Llobregat i rebre aportacions per contribuir a definir el reglament, especialment pel que fa als drets i les obligacions de les entitats prestadores i receptores del servei públic d'abastament d'aigua en alta.
Estat ecològic dels rius temporals: mètodes d'avaluació de les bases desconnectades.
Anàlisi per la millora de l'alerta primerenca i generació d'un observatori d'inundacions i altres eines participatives.
Integració d'estat ecològic i serveis ambientals per al disseny i priorització de mesures de gestió.
Recàrrega gestionada d'aqüífers i ús de substrats orgànics per accelerar la renaturalització de l'aigua.
Desenvolupament d'eines per al suport en la implementació i gestió de la reutilització d'aigua residual depurada.
Estudi multidisciplinari del litoral per a l'avaluació de recursos hídrics subterranis estratègics i la millora dels ecosistemes costaners.
Subvencions adreçades a participar en les inversions de les persones titulars de drets d'aprofitament d'aigua per a usos hidroelèctrics per a la realització d'actuacions d'adequació de les corresponents infraestructures o instal·lacions al règim de cabals de manteniment.
Subvencions adreçades als ens locals per a l'execució d'actuacions de prevenció i reparació dels danys en el domini públic hidràulic de lleres públiques de la part catalana de les conques compartides en trams urbans els anys 2020 i 2021.
Subvencions per a cofinançar despeses pel transport d'aigua amb vehicles cisterna o per obres d'emergència realitzades dins del període comprès entre l'1 de gener i el 31 de desembre de 2020.
Subvencions adreçades als municipis de l'Àrea Metropolitana de Barcelona per a l'execució d'actuacions de protecció davant avingudes que beneficiïn una zona urbana.
Subvencions adreçades als ens locals per a la realització d'actuacions de rehabilitació o reposició de les instal·lacions d'abastament en alta malmeses pels aiguats esdevinguts la setmana del 20 de gener de 2020.
El servei d'abastament d'aigua és un servei de competència municipal, que gestiona el propi ajuntament bé mitjançant delegació un altre organisme o empresa.
La facultat d'establir el sistema de gestió dels serveis públics correspon a l'ens local que pot escollir entre gestió directa del servei o gestió indirecta, de forma sostenible i eficient.
Es realitza una gestió directa quan el servei el presta el propi ens local o bé un organisme o entitat amb capital social íntegrament públic; i es realitza una gestió indirecta mitjançant qualsevol de les formes establertes en la normativa de Contractes del Sector Públic.
A Catalunya el preu de l'aigua és diferent en cadascun dels municipis.
L'abastament d'aigua potable (gestió, distribució i compra d'aigua), així com el clavegueram i el tractament d'aigües residuals són competència municipal i és cada municipi qui estableix la tarifa de subministrament i la taxa de clavegueram.
El cànon de l'aigua, però, com a ingrés específic de l'Agència Catalana de l'Aigua és d'àmbit autonòmic i és el mateix per a tot el territori català.
El municipi estableix les tarifes i les taxes i defineix la seva estructura en funció dels costos que suposa l'activitat.
Despeses que depenen de les característiques físiques i demogràfiques, com ara l'orografia del terreny, la disponibilitat del recurs, la densitat de la població, l'estacionalitat del consum, la qualitat del servei el tipus de finançament de les infraestructures, el tipus de gestió i les economies d'escala, entre d'altres.
Amb la voluntat de protegir col·lectius vulnerables, econòmicament i socialment existeixen tarifes socials per l'aigua subministrada aprovades per cadascun dels ajuntaments, o bé ajudes a càrrec d'un fons de solidaritat.
Pel que respecta al cànon de l'aigua existeix la tarifa social del cànon de l'aigua aplicable a tots els municipis de Catalunya.
A continuació es pot conèixer l'import mensual de la factura de l'aigua escollint el municipi i el consum mensual que es fa habitualment.
L'import de la factura es genera automàticament i desglossat en els diferents conceptes: la tarifa o taxa de subministrament d'aigua, la taxa de clavegueram i el cànon de l'aigua autonòmic.
Les dades corresponen a l'abastament del nucli urbà del municipi.
Els usuaris que reben aigua de companyia paguen amb la factura de l'aigua pels serveis prestats vinculats a la gestió del recurs.
En general, l'import de la factura es calcula en funció del volum d'aigua consumida determinada preferentment per comptadors individuals.
Majoritàriament s'estableix el preu per metre cúbic en funció dels trams de consum.
Si voleu conèixer més informació sobre els trams i com es calcula el cànon de l'aigua, premeu aquí.
La factura, a la majoria dels municipis, també incorpora una part fixa que s'aplica per tal de poder garantir els serveis al ciutadà quan aquest els necessiti, i per altra banda assegurar uns ingressos mínims per cobrir la despesa fixa que suporten les companyies subministradores.
Aquesta part fixa es basa en un mínim de facturació, una quota fixa o ambdues.
El mínim de facturació consisteix en la facturació d'un volum mínim encara que no hi hagi consum, un cop superat aquest volum es factura pel consum real que s'hagi realitzat.
Les estructures de les taxes i tarifes són diferents en cada municipi; tot i que normalment tenen una estructura binomial, amb una part fixa i una part variable.
La part variable és proporcional al volum d'aigua que se subministra, majoritàriament és de blocs creixents, de manera que a més consum correspon un preu més elevat per metre cúbic.
Les tarifes amb blocs de consum creixents són les que satisfan el principi de progressivitat amb la finalitat de fomentar l'ús eficient de l'aigua i estimular la reducció dels consums més elevats.
Consulta un model de factura de l'aigua (pdf).
La prestació d'uns serveis determinats per l'Agència Catalana de l'Aigua, la utilització privativa i l'aprofitament especial del domini públic hidràulic que afectin o beneficiïn de manera particular a un subjecte, estan subjectes a una taxa que és exigible en el moment de la finalització del procediment.
La quantia de la taxa és la que estableix, per a cada tipus de procediment, la Llei de Taxes i preus públics de la Generalitat de Catalunya i les seves respectives actualitzacions.
Abocaments a llera, mar, xarxa de sanejament, EDAR i cens d'autoritzacions.
Captacions d'aigua, concessions i registre d'aigües
Obres o activitats que comportin l'ocupació i/o la utilització (a dins o a sobre) del domini públic hidràulic, de la zona de servitud o de la zona de policia de lleres (ZP) o dels béns situats en aquestes zones.
Classificació de presses embassaments i bases, inscripció al registre, modificació de dades, etc
Determinació d'ofici del cànon de l'aigua en règim especial
DL 3/2008, de 25 de juny, pel qual s'aprova el Text refós de la Llei de taxes i preus públics de la Generalitat de Catalunya.
Ordre TES/64/2020, de 19 de maig, per la qual es dóna publicitat a la relació de les taxes vigents que gestiona l'ACA.
L'Observatori del preu de l'aigua a Catalunya és una espai web per donar a conèixer quin és el preu de l'aigua a Catalunya, els elements que el configuren, els costos que es recuperen i els serveis que es paguen.
La Directiva Marc de l'Aigua (2000/60 / CE), norma europea que s'aplica a tots els estats membres, estableix que els aspectes econòmics són elements clau per a la protecció i millora de l'aigua i dels ecosistemes aquàtics.
Considera que només una correcta recuperació dels costos en els preus, pot garantir un subministrament sostenible, equilibrat i equitatiu, tant per a la població com per a l'activitat econòmica.
La reducció de la contaminació de les aigües, la preservació de les masses d'aigua i els espais protegits, com altres objectius, obliga els estats membres a establir mecanismes de preus que afavoreixin la consecució d'aquests.
L'aigua és un bé bàsic i tothom ha de tenir-hi accés.
A Catalunya s'han adoptat mesures per garantir el subministrament d'aigua a tots els usuaris.
Per això, des de l'Agència Catalana de l'Aigua s'ha adaptat el tribut del cànon de l'aigua a les situacions de vulnerabilitat de la població menys afavorida i també a les llars amb 4 o més membres.
La tarifació social s'entén com una reducció del preu a pagar, en aquest cas per la factura de l'aigua, amb la voluntat de protegir col·lectius vulnerables, econòmica i socialment.
El cànon de l'aigua també es redueix per certs col·lectius i situacions de vulnerabilitat en un 100% pels consums d'aigua que no superin el primer tram.
Els ajuntaments, com a titulars del servei de subministrament domiciliari d'aigua o les entitats subministradores, poden concretar, a través de les tarifes, amb l'atorgament d'ajuts a fons perdut, amb bonificacions o exempcions del pagament dels preus i taxes municipals, sempre que es compleixin certes condicions o requisits.
La factura de l'aigua s'adapta a les llars de 4 o més membres, a través de l'ampliació de trams de consum del cànon de l'aigua.
Per la resta dels serveis d'aigua que es facturen s'apliquen les ampliacions de tram depenen de les estructures tarifaries que tenen.
L'ampliació de trams és una mesura d'equitat perquè pretén que un mateix consum per persona tendeixi a pagar un mateix preu per metre cúbic.
L'ampliació de tram suposa augmentar el límit dels trams de consum en funció del nombre de persones que conviuen en un habitatge, i així retardar l'efecte de la progressivitat en les tarifes d'acord amb les persones que hi conviuen.
Representació gràfica dels municipis i la població que tenen ajudes per certs col·lectius en les tarifes dels diferents serveis del cicle de l'aigua.
Les bonificacions del cànon de l'aigua són per tots els municipis de Catalunya.
L'Agència Catalana de l'aigua disposa de bonificacions sobre el cànon de l'aigua en els usos domèstics.
Els ciutadans poden ampliar els trams de consum i acollir-se a la tarifa social del cànon de l'aigua.
Així els usuaris que tenen fonts d'aigua pròpies poden demanar una reducció de preu per reg eficient.
L'ampliació dels trams del cànon de l'aigua permet afegir al primer tram 3m3 mensuals per persona als límits de consum d'aigua establerts pel 1er tram, 2m3 mensuals per persona pel 2n tram i 1 m3 per persona al mes en el cas del 3er tram.
Aquesta bonificació es pot aplicar en aquelles unitats de convivència que tinguin 4 membres o més i reben un tractament especial els habitatges on conviuen persones amb un grau de discapacitat superior al 75%, que als efectes de l'ampliació computaran com a dues persones.
Si al afegir-les a la resta de membres sumen 4 o més persones també poden sol·licitar l'ampliació.
Unitats de convivència de 4 o més membres.
*Les persones amb un grau de discapacitat superior al 75% computen el doble.
La tarifa social del cànon de l'aigua consisteix en l'aplicació d'un tipus 0 sempre i quan el consum de la factura no superi el primer tram del tribut.
Si ho supera, s'aplicarà a les tarifes vigents una reducció del 50% del seu valor.
Aquesta bonificació ajuda a garantir la cobertura de les necessitats bàsiques d'aigua i a establir un valor del cànon adaptat a les situacions de vulnerabilitat de la població menys afavorida.
El coeficient de reg eficient s'aplica en l'aigua de fonts pròpies destinades al reg.
La bonificació consisteix en aplicar un coeficient de 0,5 sobre el volum corresponent al quart tram, sempre que es compleixin els requisits establerts per l'ACA.
La visualització de dades següent recull el consum d'aigua per comarques, distingint entre el consum domèstic i el de fonts pròpies i per activitats econòmiques.
Les dades són elaborades a partir de les declaracions a l'Agència Catalana de l'Aigua de les entitats subministradores, dels usuaris industrials i d'altres activitats econòmiques.
El consum es calcula a partir del consum facturat del cànon de l'aigua, no inclou els mínims de facturació del cànon.
L'Agència Catalana de l'Aigua, Administració hidràulica de la Generalitat de Catalunya, es regula mitjançant el Decret legislatiu 3/2003, de 4 de novembre, pel qual s'aprova el text refós de la legislació en matèria d'aigües de Catalunya, el qual ordena les competències de la Generalitat i les dels ens locals en matèria d'aigües i obres hidràuliques.
També es regula mitjançant els Estatuts de l'ACA, els quals en despleguen l'estructura organitzativa i el règim de funcionament.
Llicenciat en Dret per la Universitat Autònoma de Barcelona i membre de l'Il·lustre Col·legi d'Advocats de Terrassa.
Des del febrer del 2016 exercia com a gerent de l'Agència Catalana de l'Aigua, i anteriorment havia estat cap de Gabinet del conseller d'Empresa i Ocupació i del conseller d'Interior.
En l'àmbit municipal, va ser regidor en l'ajuntament de Rubí del 1991 a 2001.
Del 1995 al 2001 va ser conseller comarcal del Vallès Occidental.
Pel que fa al sector empresarial, l'any 2016 va impulsar, juntament amb un grup d'empresaris de Rubí, el Fòrum Empresarial CECOT-Rubí, i també ha format part del ple de la Cambra de Comerç de Terrassa.
L'Agència Catalana de l'Aigua (ACA) és l'empresa pública de la Generalitat de Catalunya que s'encarrega de la planificació i la gestió del cicle de l'aigua d'acord amb els principis bàsics de la Directiva marc de l'aigua.
L'Agència Catalana de l'Aigua treballa per garantir l'ús sostenible dels recursos hídrics a Catalunya.
L'ACA valora l'estat de 32 masses d'aigua costaneres.
Totes assoleixen un estat excel·lent i bo per al bany.
Les platges de Catalunya gaudeixen d'un estat molt bo.
La valoració de mal estat fa referència a alteracions en la composició de les comunitats biològiques que viuen al mar.
Totes les masses d'aigua costaneres situades al litoral de Girona assoleixen el bon estat, amb excepció de la localitzada al nord de la badia de Roses i la ubicada entre la demarcació de Girona i de Barcelona.
A Barcelona, només la massa d'aigua al nord del Maresme assoleix el bon estat.
A Tarragona, les 3 que assoleixen el bon estat es troben al tram nord de Tarragona ciutat, al cap de Salou i al tram sud de la comarca del Baix Camp.
- Qualificació de les masses d'aigua costaneres (pdf).